Што да конкурсу ўвогуле, то, як адзначыў член журы, народны артыст Украiны, рэктар Данецкай музычнай акадэмii Вячаслаў Ваяводзiн, "усё праходзiць адкрыта i празрыста, падабралася вельмi кампетэнтнае журы, у нас не было спрэчак, якiя ацэнкi выстаўляць i нават не было магчымасцi параiцца i "падыграць" камусьцi. Усе засталiся задаволеныя вынiкамi". Тое, што выканаўцы з кансерваторскай адукацыяй (сёлета гэта, скажам, Мерунас з Лiтвы i Вiталь Мачунскi з Малдовы) традыцыйна атрымлiваюць даволi нiзкiя балы, украiнскi кампазiтар патлумачыў фарматам самога конкурсу: памiж оперным выкананнем i эстраднай песняй заўважная рознiца, а ў Вiцебску - менавiта конкурс эстраднай песнi, i патрабаваннi на iм да ўсiх аднолькавыя.